Vi anbefaler altid et blødt foderskifte, når man ønsker at skifte foderblanding. Nogle hunde kan nemlig reagere uhensigtsmæssigt (f.eks. blød afføring og andre udfordringer med fordøjelsen) i forbindelse med, at der foretages et foderskifte. Et blødt foderskifte er et gradvist foderskifte, som giver hunden bedre forudsætninger for at vænne sig til en ny foderblanding. Sådan gør du: Foretag foderskiftet henover ca. 5-7 dage. Gerne over endnu længere tid, hvis man ved, at ens hund har tendens til at have en sensitiv fordøjelse. Start med at give hunden 75% af den gamle foderblanding og 25% af den nye. Hvis hunden tager godt imod dette, så kan man ændre forholdet til 50% gammel foderblanding og 50% ny foderblanding. Derefter 75% gammel og 25% ny foderblanding indtil, at man er klar til at give 100% af det nye foder.